หนูเป็นคนไม่ค่อยทานข้าวเช้า ทานอาหารไม่ตรงเวลา วันนี้หลังจากทานอาหารรสเผ็ดมื้อแรกตอนเย็นเลยรู้สึกปวดท้องเหนือสะดือตรงลิ้นปี่ค่ะ มีอาการแสบๆ รู้สึกจุกๆบริเวณท้องด้านซ้ายด้วยค่ะและมีอาการปวดหลังตั้งแต่บริเวณท้องน้อยถึงท้ายทอยเลยค่ะ หนูมีอาการปวดซี่โครงทั้งซ้ายและขวา ปวดนิดหน่อยค่ะ แต่จะปวดหนักๆเวลาหิวข้าวค่ะ เวลาขับถ่ายมาอุจจาระไม่ออกมาประมาณ2วันค่ะ มีแต่ผ่ายลมเหมือนท้องมีแต่ลมค่ะและมีอาการเรอหลังทานอาหารเสร็จด้วยค่ะ ประจำเดือนหนูจะมาประมาณวันที่15ค่ะ น้ำหนักไม่ลดค่ะ หนูเลยอยากทราบค่ะว่า 1.ที่หนูมีอาการแบบนี้เพราะหนูเป็นโรคกระเพาะรึเปล่าคะ 2.แล้วที่หนูปวดตามตัว ปวดตามไหล่ ปวดหลังตั้งแต่เอวถึงไหล่ คือหนูจะเป็นประจำเดือนหรือเพราะว่าหนูเป็นโรคกระเพาะจนปวดไปถึงหลังคะ 3. แล้วอาการจุกๆบริเวณท้องข้างซ้าย(จุกเหมือนคนกินข้าวอิ่มๆแล้วไปวิ่ง)แบบนี้คืออะไรหรอคะ 4.ที่หนูปวดซี่โครงข้างซ้ายและขวาเป็นเพราะสปริงเตียงของหนูไม่ดี มันเป็นเหล็กๆเลยทำให้เวลานอนตะแคงซ้ายขวา เลยทำให้เจ็บได้ หรือเป็นเพราะว่าหนูหิวข้าวคะ
สวัสดีค่ะ จากคำถามเดิมและคำถามเพิ่มเติมเรื่องว่าภาวะโรคกระเพาะอาจจะทำให้ปวดตามไหล่ ตามตัว ตามหลังได้หรือไม่นั้น คงต้องบอกว่าไม่น่าจะเกี่ยวข้องโดยตรงค่ะ การปวดกระเพาะมักปวดจำกัดอยู่ที่ช่องท้องเท่านั้น หากมีอาการปวดหลายๆที่ อาจจะมีภาวะอื่นๆเกี่ยวข้องด้วยเช่นกล้ามเนื้อหรือกระดูกอ่อนอักเสบอาการจุกท้องข้างซ้ายดังกล่าวมา เป็นอาการหนึ่งของโรคกระเพาะอาหารอักเสบได้ และอาการปวดซี่โครงซ้ายอาจจะเป็นเรื่องของกระเพาะได้เช่นกันแนะนำพบแพทย์เพื่อตรวจร่างกายให้ได้การวินิจฉัยที่แน่นอนอีกครั้งค่ะ